Buy Aasegalu Nooraru book : Usha Navarathnaram, 4567119614, 1234567119614 - SapnaOnline.com India
Book: Aasegalu Nooraru
Product Code KAN0015789 Eksponaat nr.: 359
Soetatud: Võru Tuletõrjeühing (25. november 2012) In verbinding! — Wagtoring – AANLYN BIBLIOTEEK
g 2/12 bl. 3
Natan—’n Lojale voorstander van rein aanbidding
’n Bevredigende lewe ondanks hartseer
● Dink aan die volgende denkbeeldige scenario. Mense het gesê dat Sam outyds is. Hy het jare lank geweier om nuwe tegnologie te gebruik om met familie en vriende in verbinding te bly. Almal, selfs Sam se tienerkinders, het gesê dat hulle die tegnologie wou gebruik om met ander kontak te behou. Sam het skertsend vir sy 16-jarige dogter gesê: “Ek mis die dae toe ’n mens van aangesig tot aangesig met mense gepraat het!”
Toe het Sam weer oor sy standpunt nagedink. Hy het gedink aan mense wat hy jare laas gesien het of met wie hy jare laas gepraat het. Hy het gedink aan familielede wat so besig is dat dit gevoel het of hy kontak met hulle verloor het. ‘As ek met al hierdie mense in verbinding wil bly’, het Sam gedink, ‘sal ek dit dalk op die nuwe manier moet begin doen.’ Dit was die middel van die 20ste eeu op die Amerikaanse platteland. Die outydse Sam het dit uiteindelik oorweeg om ’n telefoon aan te skaf.
Skuif hierdie scenario aan na 2012. Sam se kleinseun Nathan het so pas oor die telefoon gepraat met Roberto en Angela, hegte vriende wat nou oorsee woon. ‘Hulle is al tien jaar daar!’ sê Nathan vir homself, verbaas oor hoe vinnig die tyd verbygegaan het.
Oor die jare was Nathan tevrede om nou en dan oor die telefoon te praat met familie en vriende wat ver weg getrek het. Maar nou lyk dit asof almal—insluitende Nathan se tienerkinders—’n sosiale netwerk gebruik om met ander kontak te behou.
Mense sê dat Nathan outyds is omdat hy weier om met die stroom saam te gaan en die nuwe tegnologie te gebruik. “Ek mis die dae toe ’n mens oor die telefoon gepraat het en die ander persoon se stem gehoor het”, sê hy. Maar nou dink Nathan weer oor die saak na. ‘As ek met al hierdie mense in verbinding wil bly’, sê hy vir homself, ‘sal ek dit dalk op die nuwe manier moet begin doen.’
Het jy al soos Nathan gevoel? Mense hou van nature daarvan om met mekaar te kommunikeer (Genesis 2:18; Spreuke 17:17). Baie mense gebruik sosiale netwerke om dit te doen. Wat moet jy dus omtrent hierdie tegnologie weet?